# **חוזה שחקן**

## שנערך ונחתם ב\_\_\_\_\_\_\_\_\_ ביום ­­­\_\_\_\_\_\_\_\_\_\_

שם הסרט : \_\_\_\_\_\_\_\_\_\_\_\_\_\_\_\_\_\_\_\_\_\_\_\_

שנת לימודים : \_\_\_\_\_\_\_\_\_\_\_\_\_\_\_\_\_\_\_\_\_\_

אורך הסרט-דקות : \_\_\_\_\_\_\_\_\_\_\_\_\_\_\_\_\_\_\_\_\_\_

סה"כ מספר ימי צילום בהשתתפות השחקן ( משוער): \_\_\_\_\_\_\_\_\_\_\_\_\_\_\_\_

תאריך התחלת הצילומים: \_\_\_\_\_\_\_\_\_\_\_\_\_\_\_\_\_\_\_\_\_

תאריך סיום הצילומים: \_\_\_\_\_\_\_\_\_\_\_\_\_\_\_\_\_\_\_\_\_\_\_

**בין :**

שם הבמאי: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מרחוב : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז. : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מייל : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן: " **במאי הסרט**" ו/או "**הבמאי**")

**מצד אחד**

**לבין :**

### שם השחקן: \_\_\_\_\_\_\_\_\_\_\_\_\_\_\_\_\_\_\_\_\_\_\_

### מרחוב: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ת.ז. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מייל : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(להלן "**השחקן**")

**מצד שני**

**הואיל**  ובמאי הסרט מתכוון לצלם סרט קצר במסגרת לימודיו בביה"ס ("**ביה"ס**"), ואשר מטרתו העיקרית היא לימודית (להלן: "**הסרט**"), כאמור בהסכם זה;

**והואיל** והשחקן הסכים להשתתף בתפקיד בסרט, כפי שהוצג לפניו בתסריט ובכפוף לתנאי הסכם זה.

**לפיכך הוסכם, הוצהר והותנה בין הצדדים כדלקמן :**

1. **כללי:**
   1. השחקן ישתתף בסרט בתפקיד \_\_\_\_\_\_\_\_\_\_\_\_\_\_\_\_\_\_\_\_\_\_.
   2. מועדי הצילומים והחזרות הינם כדלקמן:
   3. כל יום צילום ו/או חזרה שמועדו לא נקבע בסעיף 1.3, ייעשו בתיאום עם השחקן ובהתאם לפניותו.
   4. המועדים לעיל עשויים להשתנות. הפקת הסרט תתאם עם השחקן מועדי ימי החזרות ו/או הצילומים החלופיים על פי זמינותו של השחקן ועל פי לו"ז הצילומים שנקבע לסרט ע"י ביה"ס.
2. **זכויות**
   1. ביה"ס הינו הבעלים הבלעדי של כל זכויות היוצרים בסרט ובכל יצירה שתיווצר ע"י השחקן תוך כדי ולצורך הסרט.
   2. זכויות המבצעים של השחקן בביצועיו בסרט בגין ביצועיו שייכות לו כאמור בחוק זכויות מבצעים ומשדרים התשמ"ד 1984. על אף האמור לעיל, מעניק בזאת השחקן לבמאי ולביה"ס את הסכמתו הבלתי חוזרת והבלעדית לעשיית כל המעשים המפורטים בחוק זכויות מבצעים ובכלל זאת (מבלי לגרוע מכלליות האמור לעיל) הטבעה, שעתוק, שידור, מכירה, השאלה, השכרה, הפצה, יבוא או החזקה וכן לעשיית כל שימוש מכל סוג שהוא בבביצועיו בסרט, ולרבות לצורכי פרסום וקידום של הסרט של ביה"ס, בכל אמצעי מדיה קיים או עתידי, ללא הגבלה בזמן ו/או במקום. כמו כן, רשאים הבמאי וביה"ס לעשות שימוש בשמו, תמונתו וקולו של השחקן למטרות לעיל.
3. **התחייבויות השחקן**
   1. מבלי לגרוע מהתחייבות השחקן להופיע למועדים שנקבעו לעיל, השחקן מתחייב ליידע על האילוצים שיש לו במועדים אחרים בתקופת חזרות ובימי צילום מיד עם קבלת התפקיד.
   2. השחקן מתחייב לא לבצע על דעת עצמו שינויים פיזיים במראה טרם הצילומים מבלי שיידע על כך את הבמאי (אשר יהיה רשאי לבטל את השתתפות השחקן ככל שהשינויים יפגעו בהתאמתו לתפקיד).
   3. השחקן מתחייב להעניק את שירותי המשחק תוך הפגנת אחריות ורצינות מקצועית בהכנה לתפקיד ולימי החזרות והצילום, ובכלל זה- למידת הטקסט של התפקיד בעל פה, הגעה ליום/ימיי צילום. השחקן יכבד את הבמאי ואנשי הצוות במהלך הענקת שירותי המשחק על ידו ויפעל על-פי הנחיות הבמאי והמפיק.
   4. השחקן לא יתנה את השתתפותו בסרט בעריכת שינויים בתסריט לאחר שסוכם אתו על השתתפותו בסרט.
   5. השחקן מתחייב לא לעזוב את הסט לפני השעה שסוכמה.
   6. השחקן מתחייב ליידע את ההפקה על רצונו לעשות שינויים חיצוניים במראה עד תקופה של 3 חודשים מגמר הצילומים וזאת על מנת לאפשר יום השלמות לסרט במידה ויידרש.
   7. השחקן ישתתף בצילומי השלמות/פוסט סינק ככל שיידרשו ובלבד שהמועדים יתואמו אתו.
   8. השחקן מתחייב לשמור על סודיות בקשר להפקה ולא לפרסם כל דבר אודותה שאינו נחלת הכלל, לרבות ברשתות חברתיות, כגון פייסבוק, אינסטגרם, טוויטר, סנפ-צ'ט וכו'.
4. **בטיחות וביטוח**
   1. הבמאי והשחקן יפעלו לפי נהלי הבטיחות של ביה"ס.
   2. השחקן יבוטח ע"י ביה"ס בפוליסת ביטוח צד ג'. פוליסת הביטוח תכסה את פעילות השחקן לרבות הדרך אל אתר הצילומים ובחזרה ממנו.

# **תקופת הצילומים ויום הצילומים**

יום צילומים הינו בן עד 12 שעות, הכוללות ארוחת בוקר בת חצי שעה וכן הפסקה וארוחת צהריים בת שעה אחת. במידה ויום הצילום אינו מתקיים בשעות היום, משך יום הצילום יהיה כאמור ובכל מקרה יכלול שתי הפסקות, האחת לארוחה בת חצי שעה והשנייה הפסקה וארוחה בת שעה אחת.

1. **נאותות הפקה**
   1. התנאים על סט הצילומים יהיו תנאים נאותים לעבודה כמקובל בהפקות סטודנטים.
   2. לשחקן ינתן על ידי כל המעורבים בהפקה יחס של כבוד, תוך התחשבות ככל הניתן בצרכיו ובאילוציו של השחקן .
   3. באתר הצילומים יהיה מקום סגור, נקי, מסודר, מואר, מוצל, מחומם או ממוזג בהתאם לצורך, מוגן מפני מזג האוויר, שקט ומוגן בצורה מתאימה, שישמש למנוחת כל השחקנים הנוכחים באתר הצילומים במשך ימי הצילום ובו מתקני ישיבה ושכיבה לפי הצורך.
   4. באתר הצילומים יהיה מקום סגור, נקי, מסודר, מואר, מוצל, מחומם או ממוזג בהתאם לצורך, ומוגן מפני מזג האוויר המיועד להלבשה ולאיפור של השחקנים היכול להכיל בנוחיות את כל השחקנים הנוכחים באתר הצילומים.
2. **ארוחות**
   1. לשחקן יסופקו במשך ימי הצילום, לפחות שתי ארוחות (בוקר וצהרים) ובמקרה של צילומי לילה שתי ארוחות בהתאם לשעות העבודה, והכל בתנאי שהשחקן נוכח באתר הצילומים בזמן הארוחה.
   2. כמו כן לשחקן יסופקו בזמן הצילומים באתר הצילומים, על חשבונו של המפיק, כריכים, כיבוד קל, משקה חם (תה, קפה), מי שתייה נקיים ו/או משקאות קלים/קרים ללא הגבלה.
3. **נסיעות**
   1. לשחקן יסופקו על חשבון ההפקה הסעות לסט ובחזרה ממנו, וכן לכל חזרה שתתקיים. ההסעות תתבצענה ברכב, כאשר השחקן יכול לשבת בנוחות.
   2. במידה וההפקה תהיה מעונינת כי השחקן ישלם מכיסו הוצאות מונית או דלק לצורך הגעה או חזרה מהסט, תקבל את הסכמתו מראש של השחקן לכך. נתן השחקן הסכמתו תוחזר לו ההוצאה, כאמור:
      1. עבור נסיעה ברכבו הפרטי – 3 ₪ לק"מ נסיעה.
      2. עבור נסיעה במונית – החזר בכפוף להצגת חשבונית/קבלה ולא יאוחר משלושה ימי עבודה מעת הצגת החשבונית.
4. **החזר הוצאות**
   1. כל הוצאה שיעשה השחקן לצורכי ההפקה, ושאושרה מראש ע"י הבמאי, תשולם תוך לא יאוחר מ- 3 ימים מיום הצגת הקבלות על ידי השחקן בפני הההפקה. למען הסר ספק מובהר כי השחקן לא ישא בכל הוצאה ו/או תשלום כלשהו בכל הקשור לקיום התחייבויותיו עפ"י הסכם זה, לרבות ומבלי לפגוע בכלליות האמור הוצאות איפור ולבוש.
   2. בכל מקרה בו יעמיד השחקן לרשות ההפקה בגדים ו/או אביזרים ו/או כל רכוש אחר השייך לו ונגרם נזק כלשהו לרכוש הנ"ל עקב שימושו בהפקה ישופה השחקן באופן מלא בגין הנזק שנגרם ע"י ההפקה ובמאי הסרט.
   3. השחקן יעשה את המירב לשמור בגדים ו/או אביזרים שנעשה בהם שימוש לסרט, לצרכי צילומי השלמות לסרט.
5. **תמורה**

השחקן יהיה זכאי לתמורה מבמאי הסרט, ובכל מקרה לא ממוסד הלימודים כאמור:

* 1. תשלום של 100 ₪ עבור סשן חזרות בן 4 שעות, כולן או חלקן.
  2. תשלום של \_\_\_ ₪ עבור יום צילום, ולא פחות מ 300 ₪ (כולל מע"מ).
  3. בגין כל שעה נוספת או חלקה מעבר לשעות צילום כאמור בסעיף 5 להסכם, ישולם לשחקן סך התשלום עבור יום צילום כאמור בסעיף זה להסכם זה חלקי 12.
  4. במידה והשחקן מגיע לעד 3 שעות במסגרת יום צילום אחד בלבד, ישלם הבמאי סכום של תשלום של \_\_\_ ₪ עבור יום צילום, ולא פחות מ 150 ₪ (כולל מע"מ).

או (במידה ולא סוכם על תמורה בהתאם לסעיפים 11.1-11.4 לעיל):

נא לסמן את המוסכם:

* 1. [ ] עריכת שואוריל לשחקן.

[ ] צילום בוק לשחקן.

[ ] עריכת סרט פרטי לשחקן

[ ] אחר\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_:

1. **סצנות עירום**
   1. היה והתפקיד מחייב סצנות עירום או מין, ימסור הבמאי לשחקן פרטים מלאים על הסצנות האלה ומידת החשיפה, צורת הפרסומת של סצנות העירום והמין, ואם יצולמו צילומי סטילס בזמן הסרטת סצנות אלה, ומה יעשה באותן התמונות. פרטים אלה יפורטו במפורש בנספח לחוזה האישי (עירום מלא, עירום סטאטי, עירום בתנועה, וכו'), ומובהר כי השחקן לא יהיה חייב לבצע סצנות עירום שלא סוכם עליהן מראש ופורטו בפניו מראש ובכתב.
   2. כל התשלילים/קבצים של צילומי הסטילס של סצנות העירום שהבמאי לא ישתמש בהם לצורך הסרט יושמדו. החומר המצולם במבחני הבד הכולל סצנות עירום יושמד אף הוא. במידה והשחקן יתבע בשל השתתפות בסצנות עירום או מין על-ידי המשטרה ו/או כל רשות אחרת ויהיה זקוק להגנה משפטית, יספק מוסד הלימודים על חשבונו הגנה זו.
   3. צילום סצינת העירום יעשה בצילום צוות מינימלי ומצומצם ככל הניתן.
   4. לא יעשה שימוש בסצנות עירום ומין אלא לצורך עריכתו הסופית של הסרט.
2. **הפקות פיילוט.**

היה ומדובר בהפקה אשר הינה פיילוט אשר מטרתו להוות בסיס לצורך הפקת סדרת טלוויזיה עתידית בשיתוף אחד מגופי השידור בישראל ו/או כל מפיק אחר, אזי יחולו בנוסף לאמור בהסכם זה, התנאים הבאים:

* 1. ככל שיש ביכולתו ובשליטתו של הבמאי, ובכפוף לשיקול דעתו המקצועי, יציע לגוף השידור כי תקח את השחקן לגלם את התפקיד אשר יבצע השחקן או תפקיד אחר אף בסדרת הטלוויזה ככל שזו תופק בעתיד.
  2. היה ומכל סיבה שהיא תופק הסדרה ללא השתתפותו של השחקן, הרי שתשולם לשחקן רטרואקטיבית תמורה בגין ימי הצילום שבצע השחקן בפיילוט על פי התעריף ליום צילום הקבוע בהסכם שח"ם איגוד המפיקים לעניין הפקות טלוויזיה.

1. **אחריות הבמאי**
   1. מתפקידו של הבמאי לדאוג לקיום כל התחייבויותיו על-פי הסכם זה ולבית הספר לא תהיה אחריות כלשהיא על כך.
2. **כללי**
   1. הסכם זה מהווה את ההסכם המלא והסופי בין הצדדים. כל הסכם אחר בטל. כל שינוי של הסכם זה יהיה בכתב, חתום בידי שני הצדדים.
   2. לא מתקיימים יחסי עובד – מעביד בין הצדדים.
   3. סמכות השיפוט הבלעדית בכל סכסוך הנובע מהסכם זה או הקשור אליו נתונה לבית המשפט המוסמך בתל-אביב.

**ולראיה באו הצדדים על החתום :**

**\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_**

**שם וחתימת במאי הסרט שם וחתימת השחקן**